കേരള ബ്ലാസ്റ്റേഴ്സിന്റെ ഈ സീസണ് ഐ എസ് എല്ലിലെ ഹോം ഗ്രൗണ്ട് തീരുമാനമായി കേരള ബ്ലാസ്റ്റേഴ്സ് ഈ സീസണില് ഏത് ഗ്രൗണ്ടായിരിക്കും ഐ എസ് എല്ലില് ഹോം ഗ്രൗണ്ടായി സ്വീകരിക്കുക എന്ന് തീരുമാനം ആയി. ഇത്തവണത്തെ ഐ എസ് എല് സീസണ് ഗോവയില് വെച്ച് നടക്കുമെന്ന് നേരത്തെ പ്രഖ്യാപിച്ചിരുന്നു. ഇപ്പോള് ഗ്രൗണ്ടും തീരുമാനമായി എന്ന് പ്രമുഖ മാധ്യമ പ്രവര്ത്തകന് മാര്ക്കസ് റിപ്പോര്ട്ട് ചെയ്യുന്നു. കൊറോണ ഉയര്ത്തുന്ന പ്രത്യേക സാഹചര്യം പരിഗണിച്ച് ആണ് വീണ്ടും ഒരൊറ്റ നഗരത്തില് ഐ എസ് എല് നടത്താന് എഫ് എസ് ഡി എല് തീരുമാനിച്ചത്. ഗോവയിലെ തന്നെ മൂന്ന് സ്റ്റേഡിയങ്ങളാണ് ഇത്തവണ ഐ എസ് എല്ലിന് വേദിയാകുന്നത്. അതില് തിലക് മൈതാനില് സ്റ്റേഡിയത്തില് ആകും കേരള ബ്ലാസ്റ്റേഴ്സ് അവരുടെ ഹോം മത്സരങ്ങള് കളിക്കുക. കഴിഞ്ഞ തവണ ബാംബോലിം ഗ്രൗണ്ടിലായിരുന്നു കേരള ബ്ലാസ്റ്റേഴ്സ് ഹോം മത്സരങ്ങള് കളിച്ചത്. ഫതോര്ഡ് സ്റ്റേഡിയം, വാസ്കോ സ്റ്റേഡിയം, ബാംബോലിം സ്റ്റേഡിയം എന്നിവ ആണ് ഐ എസ് എല്ലിന് വേദിയാകുന്ന സ്റ്റേഡിയങ്ങള്. ഫതോര്ഡ സ്റ്റേഡിയം മൂന്ന് ടീമുകള്ക്കും വാസ്കോ സ്റ്റേഡിയവും ബാംബോലിം സ്റ്റേഡിയവും നാലു ടീമുകള്ക്കു വീതവും ഹോം ഗ്രൗണ്ടായി പ്രവര്ത്തിക്കും. ഫതോര്ഡ സ്റ്റേഡിയം മുംബൈ സിറ്റി, മോഹന് ബഗാന്, നോര്ത്ത് ഈസ്റ്റ് എന്നീ ടീമുകളുടെ ഹോം സ്റ്റേഡിയം ആകും. ബാംബോലിം സ്റ്റേഡിയം എഫ് സി ഗോവ, ഹൈദരാബാദ്, ജംഷദ്പൂര്, ബെംഗളൂരു എന്നീ ടീമുകളുടെ ഹോം സ്റ്റേഡിയം ആകും. വാസ്കോ സ്റ്റേഡിയം കേരള ബ്ലാസ്റ്റേഴ്സ് എഫ് സി, ഈസ്റ്റ് ബംഗാള്, ചെന്നൈയിന്, ഒഡീഷ എന്നീ ടീമുകളുടെ ഹോം സ്റ്റേഡിയം ആകും. ഡ്യൂറണ്ട് കപ്പ് കഴിഞ്ഞ് കേരള ബ്ലാസ്റ്റേഴ്സ് ഗോവയിലേക്ക് തിരിക്കും.